CELEX: C2004/284/49
Language: et
Date: 2004-11-20 00:00:00
Title: Kohtuasi T-373/04: Eric Mathias Fries Guggenheim'i 12. septembri 2004. aasta hagi Euroopa Kutseõppe Arenduskeskuse (CEDEFOP) vastu

20.11.2004   
            
            
               ET
            
            
               Euroopa Liidu Teataja
            
            
               C 284/25
            
         Eric Mathias Fries Guggenheim'i 12. septembri 2004. aasta hagi Euroopa Kutseõppe Arenduskeskuse (CEDEFOP) vastu
   (Kohtuasi T-373/04)
   (2004/C 284/49)
   Kohtumenetluse keel: prantsuse
   Eric Mathias Fries Guggenheim, elukoht Thessalonique (Kreeka), esitas 12. septembril 2004 Euroopa Ühenduste Esimese Astme Kohtusse hagi Euroopa Kutseõppe Arenduskeskuse (CEDEFOP) vastu. Hageja esindaja on advokaat Marc-Albert Lucas.
   Hageja palub esimese astme kohtul:
   
               —
            
            
               tunnistada seadusvastaseks CEDEFOP'i Koordinatsiooni ja efektiivsuse arenduskeskuse (A4) direktori 17. detsembri 2003. aasta otsus osas, milles see ei näe ette kutset kandidaatide esitamiseks ega kandidaatide valimismenetlust “Head of Area” ametikohtade täitmiseks;
            
         
               —
            
            
               tühistada CEDEFOP'i direktori 28. jaanuari 2004. aasta otsus, millega nimetati teatud isikud ametisse “Head of Area” või “Acting Head of Area”;
            
         
               —
            
            
               vajaduse korral tühistada CEDEFOP'i apellatsioonikomisjoni (A17) 1. juuni otsus, millega lükati tagasi 6. mai 2004. aasta haldusvaie eelnimetatud vaidlustatud otsuste peale;
            
         
               —
            
            
               jätta kohtukulud CEDEFOP'i kanda.
            
         Õiguslikud alused ja peamised argumendid
   Hageja, CEDEFOP'i ajutine teenistuja, vaidlustab CEDEFOP'i direktori 28. jaanuari 2004. aasta otsused, millega nimetati teatud isikud ametisse “Head of Area” või “Acting Head of Area”.
   Hageja väidab, et rikutud on personalieeskirjade artikli 7 lõikeid 1 ja 2 ning Euroopa Ühenduste teistele ametnikele rakendatavate teenistustingimuste artikli 10 lõiku 1, sest keskuse teenistujad ametinimetusega “Head of Area” määrati uutesse kõrgetasemelistesse ametitesse, milleks on vaja erikvalifikatsiooni olemasolu, ilma, et oleks läbi viidud võrdlev eksam selgitamaks välja nende ning teiste keskuse ametnike või teenistujate kvalifikatsioonitaset.
   Hagi alusena toob hageja välja, et kutse kandidaatide esitamiseks ja kandidaatide valimine teatud ametikohtadele pole nõutav mitte ainult vastavalt personalieeskirjade artiklitele 4, 29 ja 45, kui vabad ametikohad täidetakse kas üleviimise, edutamise või konkursi käigus, vaid ka personalieeskirjade artikli 7 kohaselt, mis allutab üleviimise teenistusüksuse huvidele.